recursal/SuperWikiNEXT-32B huggingface dataset:
**שריקי** (*CHERIQUI*, *CHERIKI*) הוא שם משפחה יהודי-ספרדי על שם מבצר שריקה שבין סרגוסה לולנסיה. שמו הערבי של היישוב הזה הוא שאריקה. גרסאות נוספות של שמות המשפחה האלה כוללות את שריקי, סרקי וסריקי. שריקי מתועד כשם משפחה יהודי במרוקו במחצית הראשונה של המאה ה-16.

בנוסף, **שריקי** (*SHRIKI*, *SHRIQUI*, *CHRIQUI*) הוא גרסה של המילה הערבית אשרקי שפירושה "מזרחי". בחצי האי האיברי, שם זה התייחס לאזור המכונה בערבית שרקיה, הנמצא במזרח ספרד ומכסה את המחוזות אליקנטה, אלמריהמ וקרטחנה בספרד המודרנית. במסמכים ספרדיים מימי הביניים, שני השמות הערביים האלה מופיעים בצורה אשרקי ואשרקינו. צורות חיבה של השם הזה כוללות את אשריקי ושריקי.

**האם התכוונתם ל...**  

* עופר שריקי – מוזיקאי ישראלי
* עידן שריקי – כדורגלן ישראלי
* עמנואל שריקי – שחקנית יהודיה-קנדית
* קליי שירקי – חוקר בתחום הרשתות החברתיות

  



|  |  |
| --- | --- |
| פירושוניםפירושונים |  זהו דף פירושונים, שמטרתו להבחין בין ערכים שונים בעלי שם דומה.

 אם לא מצאתם ברשימת הפירושונים את הערך שהתכוונתם אליו, נסו:
* דפים ששמם מתחיל ב"שריקי"
* דפים ששמם **מכיל** "שריקי"
* חיפוש "שריקי" בוויקיפדיה

 |

הערות שוליים
------------

1. ↑  שריקי, באתר מאגרי בית התפוצות
2. ↑  מקור השם שריקי, באתר מאגרי מידע - בית התפוצות
**פיל טיילור** (באנגלית: **Philip Henry Taylor**; ‏ 18 בספטמבר 1917 - 1 בדצמבר 2012) היה כדורגלן ומאמן כדורגל אנגלי.

קריירת משחק
-----------

טיילור נולד בבריסטול והחל את קריירת המשחק שלו בקבוצה המקומית של עיר הולדתו, בריסטול רוברס, עד שבמרץ 1936 חתם בליברפול, בעבור 5,000 ליש"ט ובעבור השחקן טד הארת'היל שעבר לבריסטול. את הופעת הבכורה שלו ערך טיילור ב-28 במרץ במשחק ליגה מול דרבי קאונטי שהסתיים בשוויון 2-2, בו כבש טיילור את שער השוויון המאוחר. טיילור הצטרף לליברפול כחלוץ מרכזי צעיר עם פוטנציאל רב, אך תחת שרביטו של ג'ורג' קיי הוסב תפקידו לבלם, תפקיד בו התפתח טיילור לשחקן הגנה מסוגנן ושלו.

טיילור היה חלק מהקבוצה זוכת האליפות של עונת 1946/1947, כאשר הופיע ב-35 משחקים, בהם כבש שער אחד. טיילור ערך 3 הופעות במדי נבחרת אנגליה, את הופעת הבכורה ערך ב-18 באוקטובר 1947 במשחק במסגרת אליפות הבית הבריטית בו ניצחה אנגליה 0–3 את ויילס.

בעונת 1949/1950 קיבל טיילור את תפקיד הקפטן והוליך את הקבוצה לגמר גביע ההתאחדות בו הפסידו האדומים לארסנל 0-2. בסך הכול שיחק טיילור 345 משחקים במדי ליברפול והבקיע 34 שערים. כאשר פרש בשנת 1954 הצטרף טיילור לצוות המאמנים באנפילד.

קריירת אימון
------------

טיילור התמנה למאמן ליברפול ב-1956 כאשר המאמן דון ולש פוטר לאחר שלא הצליח להחזיר את המועדון לליגה הבכירה. טיילור לקח את המושכות והיה נחוש להחזיר את ליברפול למקום אליו היא שייכת והחתים מיידית את אלן אקורט, טומי יאנגר ומי שעתיד היה להיות בורג מרכזי בליברפול במשך למעלה מארבעים שנה - רוני מוראן.

עם זאת, לא הצליח טיילור להשיג את המטרה שהציב לעצמו, ולאחר התחלה פושרת לעונת 1959/1960 הוא התפטר באומרו ש"המאמץ הכרוך בלנסות לעלות ליגה התברר כיותר מדי". טיילור אמר לעיתון הליברפול אקו על החלטתו הקשה - "לא משנה כמה גדולה הייתה האכזבה של המנהלים מכשלוננו לעלות בחזרה לליגה הבכירה, היא לא הייתה גדולה מאכזבתי שלי. הפכתי זאת למטרה שלי. כיוונתי את לבי לכך ושאפתי לכך עם כל האנרגיה שיכולתי לאגור. שאיפתי לא הספיקה ועכשיו הגיע הזמן להעביר את התפקיד למישהו אחר ולראות אם הוא יצליח במידה רבה יותר." כך אכן היה, כאשר למחליפו בתפקיד של טיילור מונה ביל שאנקלי.

קישורים חיצוניים
----------------

* פרופיל מאמן באתר הרשמי של ליברפול
* פרופיל שחקן באתר אוהדים
* פרופיל מאמן באתר אוהדים

| מאמני ליברפול |
| --- |
| 

|  |
| --- |
| בארקלי ומקנה (1892–1896) • ווטסון (1896–1915) • אשוורת' (1919–1923) • מקווין (1923–1928) • פטרסון (1928–1936) • קיי (1936–1951) • ולש (1951–1956) • טיילור (1956–1959)  שאנקלי (1959–1974) • פייזלי (1974–1983) • פייגן (1983–1985) • דלגליש (1985–1991) • מוראן (1991) • סונס (1991–1994) • אוונס (1994–1998) • אוונס והוייה (1998) • הוייה (1998–2004)  בניטס (2004–2010) • הודג'סון (2010–2011) • דלגליש (2011–2012) • רוג'רס (2012–2015) • קלופ (2015–) |

 |
שרירי הגו במבט קדמי
**שריר הבטן המלוכסן החיצוני** (TA: Musculus obliquus externus abdominis) הוא אחד מהשרירים המהווים את דופן הבטן ואחד מהמניעים של הגו. מבין שלושת השרירים המרכיבים את דופן הבטן הקדמי-צידי (המלוכסן החיצוני, שריר הבטן המלוכסן הפנימי ושריר הבטן הרוחבי), המלוכסן החיצוני הוא הגדול ביותר והשטחי ביותר (הקרוב ביותר לעור).

השריר תומך באיברים הפנימיים שבחלל הבטן ודוחס אותם וכן משתתף בהנעת הגו לכיוון כיפוף ובתנועות פיתול.

תיאור
-----

שריר הבטן המלוכסן החיצוני מרכיב את חלקה השטחי של דופן הבטן הקדמי-צידי. חלקו השרירי נמצא בחלק הצידי של הבטן והאלל (aponeurosis) הסיבי שלו בחלק הקדמי של הבטן.

תחילתו של השריר במשטחים החיצוניים של שמונה הצלעות התחתונות (צלע חמישית עד צלע שתים עשרה). מכל צלע נמשכת "אצבע" שרירית לכיוון מטה וקדימה, המתחברת לאצבעות השכנות לה. מבין חמש האצבעות העליונות ולכיוון ההפוך (למעלה ואחורה) נמשכים סיביו של שריר המסור הקדמי.

חלקו הסיבי של השריר, אלל שריר הבטן המלוכסן החיצוני, נאחז בקו הלבן, בגבשושית החיק וברכס הכסל. סופו התחתון של האלל מתקפל בחזרה למעלה ויוצר את רצועת המפשעה הנמשכת מקוץ הכסל הקדמי העליון עד גבשושית החיק.

עצבוב
-----

שריר הבטן המלוכסן החיצוני מעוצבב על ידי ששת עצבי החזה התחתונים (T7-T12) ועל ידי העצבים התת-צלעיים.

ראו גם
------

* אנטומיה טופוגרפית (גו במבט קדמי, בית חזה במבט צידי)

קישורים חיצוניים
----------------

ויקישיתוף מדיה וקבצים בנושא **שריר הבטן המלוכסן החיצוני** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* TA98: A04.5.01.008

 |
**ניקרוזאורוס** (שם מדעי: ***Nicrosaurus***) הוא סוג של זוחל קדום ממשפחת הפייטוזאוריים, שחי בטריאס העליון שלפני 228 עד 201.3 מיליון שנה מזמננו. הוא תואר למדע ב-1866 בידי החוקר הגרמני אברהרד פראס (אנ'). שם הסוג נקרא על שם הנהר נקאר שבגרמניה, שם התגלו ממצאיו. בסוג זה נכללו 2 מינים: *Nicrosaurus kapffi* שתואר ב-1861 בידי החוקר כריסטיאן אריך הרמן פון מייר (אנ') ו-*Nicrosaurus meyeri* שתואר בשנת 2000.

תיאור
-----

הניקורזאורוס היה זוחל באורך 1.9 עד 2.5 מטר ובעל מראה תניני, אך לא היה כזה והשתייך לקבוצת הזוחלים הקדומה פייטוזאוריים, מקרוביהם של הארכוזאורים ששלטו במשך הטריאס בעולם. בניגוד לשאר הפייטוזאורים הוא היה בעל חלל מוגבה של החוטם והנחיריים, אשר פנו מעלה מעט והתקמרו בחזרה, במבנה שהזכיר את התנין סבכוס. מבנה זה מתאים ליצורים חצי-מימיים וחצי-יבשתיים, אך לא כמו דמויי תנינאים שהתאימו בהרבה לחיים על היבשה. בנוסף היה בעל גפיים ארוכות יותר משל שאר הפייטוזאורים. השיניים שלו היו ישרות למחצה עם זוג שיניים ארוכות בקדמת הלסת ששימשו לתפוס טרף, בעוד השיניים האחוריות פנו אחורה יותר ומנעו בריחה. המבנה כולו עזר לא רק להרוג את הטרף אלא גם לקרוע את הבשר ממנו, מה שתנינים מודרניים לא יכולים לעשות ללא עזרה.

ככל הנראה הוא היה טורף אורב שהמתין לצידי אגמים, לגונות או ביצות בגרמניה העתיקה של הטריאס, לטרף של זוחלים אחרים, אך בעיקר של דגים.

קישורים חיצוניים
----------------

ויקישיתוף מדיה וקבצים בנושא **ניקרוזאורוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**שריף אטקינס** (באנגלית: **Sharif Atkins**; נולד ב-29 בינואר 1975) הוא שחקן אמריקאי. מוכר בעיקר בזכות תפקידו כסוכן ה-FBI קלינטון ג'ונס בסדרת הטלוויזיה "צווארון לבן" וכדוקטור מייקל גלאנט בסדרת הטלוויזיה "ER".

ביוגרפיה
--------

אטקינס נולד בפיטסבורג וגדל בשיקגו. בשנת 1997 קיבל תואר ראשון בתיאטרון מאוניברסיטת נורת'ווסטרן. בשנת 1998 למד בקונסרבטוריון לאמנויות הבמה בלוס אנג'לס, ואז החל לעבוד כשחקן קולנוע וטלוויזיה.

קריירה
------

בשנים 2001–2006 שיחק בתפקיד מרכזי בסדרת הטלוויזיה "ER", כשגילם את דמותו של ד"ר מייקל גלאנט.

בשנת 2004 שיחק בתפקיד מרכזי בסדרת הדרמה "הוואי (סדרת טלוויזיה)" (אנ'), שבוטלה לאחר עונה אחת בלבד.

בשנים 2009–2014 שיחק בתפקיד ראשי בסדרת הטלוויזיה המצליחה "צווארון לבן" בתפקידו של סוכן ה-FBI קלינטון ג'ונס, והשתתף בכל 81 הפרקים בסדרה.

בשנת 2018 גילם את דמותו של כריס בסרט "הבית הפתוח" של נטפליקס.

הוא שיחק כאורח במספר סדרות טלוויזיה, כגון "מהדורה מוקדמת", "ה-4400", "מספ7ים", "מחשבות פליליות", "CSI: מיאמי", "האישה הטובה", "האוס", "לוציפר", "אריות הים", "הרופא הטוב" ועוד.

ב-2022 החל לשחק בסדרה NCIS: הוואי בתפקיד משנה בתור קפטן נורמן 'בום בום' גייטס, מומחה לחומרי נפץ.

קישורים חיצוניים
----------------

ויקישיתוף מדיה וקבצים בנושא **שריף אטקינס** בוויקישיתוף

* שריף אטקינס, במסד הנתונים הקולנועיים IMDb (באנגלית)
* שריף אטקינס, באתר AllMovie (באנגלית)
* שריף אטקינס, במסד הנתונים הקולנועיים KinoPoisk (ברוסית)

הערות שוליים
------------

1. ↑  "Theta Lineage".

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2009071423
* VIAF: 88488626
* WorldCat: lccn-no2009071423

 |
כתף שמאל במבט אחורי. 3.הגב הרחיב, **5.השריר העגול הגדול**, 6.העגול הקטן, 7.הרום קוצי, 8.השריר המך קוצי, 13.הראש הארוך של התלת ראשי של הזרוע.
**השריר העגול הגדול** (TA: Musculus teres major) הוא אחד השרירים המחברים בין עצם השכם לעצם הזרוע. השריר ממוקם מתחת לעצם השכם והוא מהווה, יחד עם שריר הגב הרחיב את הדופן האחורי של בית השחי. כיווץ השריר מביא לסיבוב פנימי של הזרוע ולקירובה לגו. כאשר הזרוע במנח כיפוף, פועל השריר להנעתה לכיוון פשיטה.

תיאור
-----

תחילתו של השריר העגול הגדול בצד האחורי של הזווית התחתונה של עצם השכם.

חלקו המרוחק של השריר נאחז בשפה התיכונה של החריץ שבין הגבשושיות של עצם הזרוע.

עצבוב
-----

השריר העגול הגדול מעוצבב על ידי שורשי העצב הצוואריים השישי והשביעי (C6, C7) דרך **עצב תת-עצם השכם התחתון** (Nervus suprascapularis).

ראו גם
------

* אנטומיה טופוגרפית (גו במבט אחורי)
* אנטומיה - מונחים

קישורים חיצוניים
----------------

ויקישיתוף מדיה וקבצים בנושא **השריר העגול הגדול** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* TA98: A04.6.02.011

 |
**אֶנְדוֹקֶתֶקְצְיָה** (באנגלית: Endocathection) הוא מונח בפסיכולוגיה, המתאר הפניית יתר אנרגיה ליבידינלית של אדם (קתקסיס) לפעילותו הפנימית למחשבותיו ולרגשותיו; ניתן להגדיר מונח זה גם כמתאר מצב של נסיגה מהחיים המעשיים והתעסקות בחיים התאורטיים. מונח זה הוא הפכו של המונח אֶקְסוֹקֶתֶקְצְיָה.

היסטוריה ואטימולוגיה
--------------------

את המונח **אֶנְדוֹקֶתֶקְצְיָה** טבע הפסיכולוג האמריקני הנרי אלכסנדר מוריי (1893-1988 Henry Alexander Murray) בספרו "חקירות של אישיות" (Explorations in Personality) שיצא לאור בשנת 1938.

> 
> Endo: the cathection of thought or emotion for its own sake. A preoccupation with inner activities: feeling fantasies, generalizations, theoretical reflections, artistic conceptions, religious ideas. Withdrawal from practical life.
> 
> 
> 
> 

המונח נבנה בשפה האנגלית (התחילית: endo + המילה cathexis > cathection) אך האטימולוגיה של המילה היא מיוונית שבה המשמעות המילולית של השם **אֶנְדוֹקֶתֶקְצְיָה** (κάθεξις+ ἔνδον) היא אחיזה חיצונית.

ראו גם
------

* אקסוקתקציה
* קתקסיס

לקריאה נוספת
------------

* Henry Alexander Murray,Dan McAdams, **Explorations in Personality**, New York: Oxford University Press, 1938 (עמ' 148 ועמ' 210)
* Nevitt Sanford, **Self & Society: Social Change And Individual Development**, New York 1966 (ראו מהדורת 2009 עמ' 65)
* Gary R. VandenBos, **A.P.A. dictionary of psychology**, American Psychological Association, 2007

הערות שוליים
------------

1. ↑  ראו: \* Nevitt Sanford, **Self & Society: Social Change And Individual Development**, New York 1966 (ראו מהדורת 2009 עמ' 65).
2. ↑  Explorations in Personality שם
**אליפות CONCACAF 1989** נערכה בין ה-19 במרץ ל-19 בנובמבר 1989, והמהדורה ה-10 של אליפות צפון אמריקה בכדורגל. התחרות הייתה המהדורה האחרונה של אליפות CONCACAF והוחלפה בגביע הזהב של CONCACAF. הטורניר שימש גם כמוקודמות למונדיאל 1990. קוסטה ריקה זכתה באליפות בפעם השלישית בתולדותיה והעפילה למונדיאל הראשון בתולדותיה בזכות הפרש שערים עדיף בפלוס 1 על פני זה של ארצות הברית שסיימה במקום השני. ארצות הברית הבטיחה גם את העפלתה למונדיאל לראשונה מזה 40 שנים, לאחר שגברה על טרינידד וטובגו בתוצאה 1 - 0 משער של פול קליגיורי שזכה לכינוי "הירייה שנשמעה ברחבי העולם".

מוקדמות
-------

5 קבוצות העפילו משלב המוקדמות לתחרות, מקסיקו הושעתה משלב המוקדמות בשל רישום שחקנים מעל גיל 20 במוקדמות אליפות העולם לנוער ב-1988, פיפ"א דחתה את הרישום של בליז לתחרות בשל חובות כלכליים.

בית הגמר
--------

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| נבחרת | נקודות | משחקים | ניצחונות | תיקו | הפסדים | שערים |  | קוסטה ריקה | ארצות הברית | טרינידד וטובגו | גואטמלה | אל סלוודור |
| זכות | חובה | הפרש |
| קוסטה ריקה קוסטה ריקה | 11 | 8 | 5 | 1 | 2 | 10 | 6 | 4 | — | 1 – 0 | 1 – 0 | 2 – 1 | 1 – 0 |
| ארצות הברית ארצות הברית | 11 | 8 | 4 | 3 | 1 | 6 | 3 | 3 | 1 – 0 | — | 1 – 1 | 2 – 1 | 0 – 0 |
| טרינידד וטובגו טרינידד וטובגו | 9 | 8 | 3 | 3 | 2 | 7 | 5 | 2 | 1 – 1 | 0 – 1 | — | 2 – 1 | 2 – 0 |
| גואטמלה גואטמלה | 3 | 6 | 1 | 1 | 4 | 4 | 7 | -3 | 1 – 0 | 0 – 0 | 0 – 1 | — | - |
| אל סלוודור אל סלוודור | 2 | 6 | 0 | 2 | 4 | 2 | 8 | -6 | 2 – 4 | 0 – 1 | 0 – 0 | - | — |

שני המשחקים בין אל סלבדור לגואטמלה היו אמורים להיערך בגואטמלה. מאוחר יותר הוסכם על ביטולם בגלל חוסר חשיבות ספורטיבית (אף אחת מהנבחרות לא הייתה יכולה להעפיל למונדיאל גם אם הייתה מנצחת בשני המשחקים).

| מחזיקת אליפות CONCACAF 1989 |
| --- |
| קוסטה ריקהקוסטה ריקה  **קוסטה ריקה**  **זכייה שלישית** |

| טורנירי גביע הזהב של CONCACAF |
| --- |
| אליפות CONCACAF | 1963 • 1965 • 1967 • 1969 • 1971 • 1973 • 1977 • 1981 • 1985 • 1989 |
| גביע הזהב | 1991 • 1993 • 1996 • 1998 • 2000 • 2002 • 2003 • 2005 • 2007 • 2009 • 2011 • 2013 • 2015 • 2017 • 2019 • 2021 • 2023 |
שרירי כף יד שמאל במבט קדמי

מבט קדמי על שרירי אגודל עמוקים בכף יד ימין (השריר כופף האגודל הקצר והשריר מצדיד האגודל הקצר הוסרו). השריר מנגד האגודל נמשך מרצועת שורש היד הרוחבית ועוטף את עצם המסרק הראשונה, בה הוא נאחז.
**השריר מְנַגֵּד האגודל** (TA: Musculus opponens pollicis) הוא אחד משרירי האגודל הנמצאים בבליטת כף היד באזור בסיס האגודל. השריר מנגד את האגודל מול יתר אצבעות כף היד וכן מסובב אותו פנימה. התנועה המנוגדת של האגודל, שיכולה להתרחש אל מול כל אחת מאצבעות היד, חיונית לתפקוד המורכב של היד באחיזה של חפצים ובתמרונם.

תיאור
-----

תחילתו של השריר מנגד האגודל ברצועת שורש היד הרוחבית (Retinaculum musculorum flexorum manus) ובגבששת של העצם רבת הזוויות הגדולה, אחת מעצמות שורש כף היד. השריר נאחז בחלק הצידי של עצם המסרק הראשונה (של האגודל).

השריר מנגד האגודל הוא אחד משרירי בליטת כף היד, יחד עם השריר מצדיד האגודל הקצר והשריר כופף האגודל הקצר.

עצבוב
-----

השריר מנגד האגודל מעוצבב על ידי שורש העצב הצווארי השמיני (C8) ועל ידי שורש העצב החזי הראשון (T1) דרך הענף החוזר של עצב התווך.

קישורים חיצוניים
----------------

ויקישיתוף מדיה וקבצים בנושא **השריר מנגד האגודל** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* TA98: A04.6.02.058

 |
**פנתר פלאוסיננסיס** (שם מדעי: ***Panthera palaeosinensis***) הוא מין של פנתר נכחד, אשר חי במשך תקופת הפליוקן ובתחילת הפליסטוקן. הוא חי בסין הקדומה וגם באי ג'אווה באינדונזיה, ובצורתו דמה מאוד לטיגריס המודרני. עם זאת הוא בעל תכונות המזכירות את כל החתולים הגדולים, והמדענים מעריכים שהוא אחד מראשוני הפנתרים.

פנתר זה תואר לראשונה ב-1924 מממצאי גולגולת חלקית מצפון סין, בידי החוקר האוסטרי אוטו זדנסקי (אנ'), אשר שייך אותו לסוג חתול (*Felis*), עליו כתב בעבודתו שנקראה "Jungtertiäre Carnivoren Chinas". לא כתוב מתי תיארוך המאובנים שגילה, אך נראה שהוא חי בסוף הפליוקן ותחילת הפליסטוקן שלפני 3 עד 2 מיליון שנה מהיום.

הגולגולת שהתגלתה הגיעה לאורך 262 מילימטרים ואורך הלסת התחתונה הגיעה לאורך 169 מילימטרים. הגולגולת הזכירה גולגולת של יגואר, והייתה בעלת מבנה חסון וחזק. היא הייתה חסרת ניבים בלסת העליונה, אך בלסת התחתונה היו ניבים בעלי חריצים אנכיים, ההולמים את רוב מיני הפנתרים.

קישורים חיצוניים
----------------

ויקישיתוף מדיה וקבצים בנושא **פנתר פלאוסיננסיס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

הערות שוליים
------------

1. ↑  Oldest Known Pantherine Skull and Evolution of the Tiger
2. ↑  Himalayan fossils of the oldest known pantherine establish ancient origin of big cats
**ג'וזף "ג'ו" ריקסי** (באנגלית: **Joseph W. "Joe" Rixey**) הוא קצין בדימוס בדרגת תת-אדמירל בצי ארצות הברית. שירת כראש הסוכנות לשיתוף פעולה ביטחוני של מחלקת ההגנה.

ביוגרפיה
--------

ריקסי נולד במונטריי שבקליפורניה. ב-1983 סיים תואר ראשון בהנדסה מהאקדמיה הימית של ארצות הברית. הוא בעל תואר שני בהנדסת אווירונאוטיקה מבית הספר של הצי ללימודים מתקדמים.

באוגוסט 1986 סיים הכשרתו כטייס צי. שירת כטייס מטוסי סיור לוקהיד P-3 אוריון בטייסת הסיור 17 בהוואי, כאחראי המראות ונחיתות בנושאת המטוסים "קונסטלישן" ובטייסת הסיור 40 בוושינגטון. 

פיקד על טייסת הסיור השנייה של הצי שהשתתפה תחת פיקודו במלחמת אפגניסטן. 

בשנים 2002–2005 שירת כסגן מנהל תוכנית פיתוח מטוס הסיור P-8 פוסידון עבור הצי. בשנים 2005–2008 שימש מנהל תוכנית מטוסי הסיור של הצי. בתפקידו הבא שימש סגן מנהל תוכניות הלוחמה האווירית נגד צוללות ומשימות מיוחדות. ביולי 2009 מונה לסגן מפקד פיקוד מערכות החלל והלוחמה הימית (SPAWAR), הפיקוד האחראי לפיתוח מערכות מידע ומערכות תקשורת לצי. בנובמבר 2010 עבר לשרת במטה הצי, כעוזר למזכיר מחלקת הצי לענייני תוכניות ושיתופי פעולה בינלאומיים. 

בספטמבר 2013 קודם לדרגת תת-אדמירל ומונה לראש הסוכנות לשיתוף פעולה ביטחוני של מחלקת ההגנה. שירת בתפקיד עד אוגוסט 2017.

קישורים חיצוניים
----------------

ויקישיתוף מדיה וקבצים בנושא **ג'וזף ריקסי** בוויקישיתוף
* ביוגרפיה באתר הצי
* ביוגרפיה באתר מחלקת ההגנה

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'וזף ריקסי"**.
| אליף תלויה (-ٰ) |
| --- |
|  |  |
|  |  |
|  |  |
|  |  |
| **אלפבית ערבי** |
| ا | ب | ت | ث | ج | ح |
| خ | د | ذ | ر | ز | س |
| ش | ص | ض | ط | ظ | ع |
| غ | ف | ق | ك | ل | م |
| 

|  |  |  |  |  |  |
| --- | --- | --- | --- | --- | --- |
|  | ن | ه | و | ي |  |

 |
| סימנים נוספים |
| 

|  |  |  |  |  |  |  |
| --- | --- | --- | --- | --- | --- | --- |
|  | ﺓ | ﻯ | ء | ال | ﻻ |  |

 |
| אותיות חיצוניות |
| 

|  |  |  |  |  |  |  |
| --- | --- | --- | --- | --- | --- | --- |
|  | ﭖ | ﭺ | ژ | ﭪ | ڨ |  |

 |
| תשכיל |
| 

|  |  |  |  |  |  |
| --- | --- | --- | --- | --- | --- |
|  | ـَ | ـِ | ـُ | ـًا ـٍ ـٌ |  |

 |
| 

|  |  |  |  |  |  |  |
| --- | --- | --- | --- | --- | --- | --- |
|  | ـْ | ـّ | ـٰ | آ | ٱ |  |

 |

אליף תלויה
**אליף תלויה** (בערבית: **ألف خنجرية**, בתעתיק: **אַלִף חַ'נְגַ'רִיַّה**, פירוש: **אליף פגיון**) היא אחת מסימני התשכיל. היא מציינת תנועת /aː/, כמו פתחה-אליף, למשל במילה هَـٰذَا (הַאדַ'א – זה) או رَحْمَـٰن (רחמאן). האליף התלויה מופיעה רק בכמה מילים מודרניות, אך אלה כוללות כמה מילים נפוצות; עם זאת, היא נכתבת רק לעיתים רחוקות, אפילו בטקסטים מלאים, למעט בקוראן. כפי שויליאם רייט מציין, "אליף סומן בהתחלה לעיתים רחוקות יותר מאשר התנועות הארוכות האחרות, ומכאן קורה שבתקופה מאוחרת יותר, לאחר המצאת נקודות התנועות, זה צוין בכמה מילים נפוצות מאוד רק על ידי פתחה (כלומר האליף תלויה)". רוב המקלדות אינן כוללות את האליף התלויה. המילה الله (אללה) מיוצרת בדרך כלל באופן אוטומטי על ידי הזנת "אליף לאם לאם הא". המילה מורכבת מאליף + ליגטורה של לאם כפול עם שדה ואליף תלויה על הלאם.

עם פתחה
-------

ישנן שתי דרכים אפשריות לייצג את האליף התלויה במהדורות מודרניות של הקוראן. במהדורות מודפסות במזרח התיכון האליף התלויה כתובה עם פתחה: رَحْمَـٰنِ (רחמאן). לעומת זאת, במהדורות המודפסות בדרום אסיה (פקיסטן, הודו ובנגלדש) האליף התלויה נכתבת ללא פתחה: رَحْمٰنِ (רחמאן).

ראו גם
------

* פתחה (תשכיל)
* קמץ

הערות שוליים
------------

1. ↑  Alhawary, Mohammad T. (2011). *Modern standard Arabic grammar: a learner's guide*. Wiley-Blackwell. pp. 17–18. ISBN 978-1-4051-5501-4.
2. ↑  Ryding, Karin C. (2005). *A Reference Grammar of Modern Standard Arabic*. Cambridge University Press. p. 28.
3. ↑  Caspari, Carl Paul (1896). Wright, William; Smith, William Robertson; de Goeje, Michael Jan (eds.). *A Grammar of the Arabic Language*. Vol. 1 (3rd ed.). pp. 9–10.
**פסאודו קוד** (מאנגלית: **Pseudo-Code**; תרגום חופשי: קוד מדומה) הוא תיאור מצומצם ולא רשמי לאלגוריתם של תוכנית מחשב. פסאודו קוד משתמש במוסכמות של שפות תכנות, אך מיועד לקריאה של בני אדם ולא לקריאה על ידי מחשב. הביטויים שנכתבים בפסאודו קוד אינם ניתנים להידור (עיבוד הטקסט על ידי מחשב) בפני עצמם, אך הם ניתנים לתכנות כקוד אמיתי שכן ניתן להידור בכל שפת תכנות שהיא.

פסאודו קוד מהווה שפה משותפת לכל המתכנתים, ובעזרתו מתכנתים בשפות תכנות שונות יכולים להבין זה את זה.
כיוון שהוא מיועד לבני אדם, נהוג לזנוח סימני תחביר ופרטים נוספים, כמו הצהרת משתנים, שלא חיוניים להבנת הקוד ואף מפריעים לקריאוּת שלו.

כתיבה בפסאודו קוד מתבססת על אלמנטים משפות התכנות ומורחבת על ידי ביטויים בשפות טבעיות, היכן שיש בכך צורך, וכן בביטויים מתמטיים.
יתרונות הכתיבה בפסאודו קוד היא שכתיבה כזו קלה יותר להבנה על ידי בני אדם מאשר קוד בשפת תכנות, וכן שהיא מצומצמת יותר ואינה תלויה בסביבת העבודה (כמו שפת התכנות ומערכת ההפעלה) בה משתמשים.

נעשה שימוש נרחב בפסאודו קוד במאמרים וספרי לימוד שמתעדים אלגוריתמים שונים, וכן בפיתוח תוכנות מחשב, לשם שרטוט מבנה התוכנית בטרם מימושו.
ניתן להסתכל על תרשימי זרימה כעל אלטרנטיבה גרפית לפסאודו קוד.

לא קיים תקן לתחביר של פסאודו קוד והוא מושפע משפות תכנות רבות. אף אין הכרח שייכתב באנגלית.

שימושים
-------

ספרי לימוד ופרסומים מדעיים הקשורים למדעי המחשב וחישובים נומרים עושים לעיתים קרובות שימוש בפסאודו קוד לתיאור אלגוריתמים. בצורה זו כל המתכנתים יכולים להבין אותם, גם אם לא כולם מכירים את אותן השפות. בספרי לימוד יש בדרך כלל מבוא המתאר את הקונבנציות בהן משתמשים. 

מתכנת שעליו לממש אלגוריתם מסוים יתחיל לעיתים קרובות בכתיבת פסאודו קוד, ורק לאחר מכן "יתרגם" אותו לשפת התכנות בה הוא משתמש.

תחביר
-----

כפי שהשם מרמז, פסאודו קוד לא מציית לכללי דקדוק של אף שפה רשמית, וקיימים לו סגנונות רבים ומגוונים. לרוב כותב פסאודו קוד ישתמש בסגנון ותחביר, כמו לולאות, של שפת תכנות ספציפית שהוא מכיר. שפות מוכרות שלעיתים משתמשים בתחביר שלהן בפסאודו קוד הן Pascal‏, ‏JAVA‏, ‏++C‏, ‏C‏ ועוד.

הגדרות משתנים לרוב נזנחות, וקטעי קוד ברורים ופשוטים יוסברו בקצרה בשפה טבעית (כדי לחסוך זמן ולפשט את הקוד). 
כך למשל, פעולה בסיסית ופשוטה כמו החלפת ערכי המשתנים X ו- Y, שלצורך ביצועה יש להשתמש במשתנה עזר נוסף ולבצע 3 פקודות השמה, תיכתב בפסואדו קוד כך: "נחליף את X ו-Y", או: "החלפת (X,Y)". משמעות הדבר היא שדרך המימוש ברורה לכל מתכנת, ועל כן אין צורך להתעכב על כך בכתיבת הפסאודו קוד.

דוגמאות
-------

דוגמה - פסאודו קוד לחישוב "האם y מתחלק ב- x?"

1. אם x = 0, אזי:

1.1. החזר "שקר"
2. אחרת:

2.1 כל עוד y > 0
2.1.1. בצע (y ← (y - x
2.2. אם y = 0, אזי:
2.2.1. החזר "אמת"
2.3. אחרת
2.3.1. החזר "שקר"
בדוגמה זו הקוד כתוב בעברית, וניתן לתרגום לכל שפת תכנות. הביטוי "כל עוד" הוא תרגום ישיר ללולאת **WHILE**. מספור השורות, כמו גם השימוש בהזחה, מקל על הקריאה וחוסך את הצורך בסימון בלוקים של קוד.  
נציין כי "בלוקים" מסומנים בשפות תכנות בצורות שונות, למשל על ידי כתיבת קטע הקוד בתוך **{},** בין המילים begin ו-end או באמצעות הזחה (indentation).

ראו גם
------

* Unified Modeling Language
* פייתון

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548834105171
* LCCN: sh88004528

 |
מבט קדמי על שרירים שטחיים באמה שמאל. רובו של השריר כופף האצבעות השטחי מוסתר מתחת לשרירים שטחיים אחרים.

**השריר כופף האצבעות השטחי** (TA: Musculus flexor digitorum superficialis) הוא שריר במדור הקדמי של האמה. השריר פועל לכיפופן של ארבע אצבעות כף היד (ללא האגודל) ולכיפוף של שורש כף היד.

תיאור
-----

לשריר כופף האצבעות השטחי שני ראשים. תחילת ראשו התיכון (ראש זרועי-גומדי, Caput humeroulnare musclus flexoris digitorum superficialis) באזור המרפק: בעילית העלי התיכונה של עצם הזרוע, ברצועה העקיפה הגומדית ובזיז הווי של עצם הגומד. תחילת ראשו הצידי (ראש חישורי, Caput radiale musclusflexoris digitorum superficialis) במחצית המקורבת של פני עצם החישור. בין שני ראשי השריר, חולפים עצב הגומד ועצב התווך.

השריר מהווה מחיצה או שכבת ביניים בין השרירים השטחיים של האמה לשרירים העמוקים של האמה.

בחלקו המרוחק מתפצל השריר לארבעה גידים שנכנסים לכף היד דרך מנהרת שורש כף היד יחד עם גידי השריר כופף האצבעות העמוק ונאחזים בגופי הגלילים האמצעיים של האצבעות. קצות הגידים של השריר מפוצלים לצורת V ששני ראשיו מחוברים משני צידי כל גליל אמצעי. דרך המרווח שבצורת ה- V עוברים הגידים העמוקים יותר של השריר כופף האצבעות העמוק ונמשכים עד לגלילים המרוחקים.

הפעולה העיקרית של השריר כופף האצבעות השטחי היא כיפוף של המפרק שבין הגלילים המקורב, והוא מסייע בפעולות כיפוף של כל המפרקים מעליהם הוא עובר, המפרק שבין עצמות המסרק לגלילים ומפרק שורש כף היד.

עצבוב
-----

השריר כופף האצבעות השטחי מעוצבב על ידי שורשי העצב הצוואריים השביעי והשמיני ועל ידי שורש העצב החזי הראשון (C7, C8, T1) דרך עצב התווך.

תמונות נוספות
-------------

|  |
| --- |
| * רקמות באצבעות הולכות ונחשפות מימין לשמאל. בזרת נראה רק גיד כופף האצבעות העמוק, בקמיצה נראה רק ה- V של גיד כופף האצבעות השטחי (הגיד העמוק הוסר) ובאמה נראים שני הגידים ויחסיהם ההדדייםרקמות באצבעות הולכות ונחשפות מימין לשמאל. בזרת נראה רק גיד כופף האצבעות העמוק, בקמיצה נראה רק ה- V של גיד כופף האצבעות השטחי (הגיד העמוק הוסר) ובאמה נראים שני הגידים ויחסיהם ההדדיים
* מבט מהצד על גידי האצבעות לאחר שהורחקו מהעצמותמבט מהצד על גידי האצבעות לאחר שהורחקו מהעצמות
 |

קישורים חיצוניים
----------------

ויקישיתוף מדיה וקבצים בנושא **השריר כופף האצבעות השטחי** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* TA98: A04.6.02.033

 |
**פנתר בליתיה** (שם מדעי: ***Panthera blytheae***) הוא מין נכחד של פנתר קטן-ממדים, אשר חי בסוף תקופת המיוקן ובתחילת הפליוקן לפני 5.95 עד 4.1 מיליון שנה מזמננו. ככל הנראה זהו הפנתר הקדום ביותר שהיה.

המאובנים של הפנתר הקדום התגלו ב"אגן זנדה" (Zanda Basin) שבחבל Ngari Prefecture (אנ') שברמת טיבט (אנ') (טיבט). הממצאים נאספו ב-2010 ותוארו בשנת 2013 בידי החוקר ז. ג'ק צנג (Z. Jack Tseng). ממצאים אלה היו בעלי מאפיינים של פנתרים אחרים, מהם מוכח שהשתייך לסוג פנתר וכמותם הוא היה בעל ניבים בקדמת הלסת שנטתה מעט כלפי מעלה בחלק העליון. היו לו תעלות פנימיות סביב חלק מהלסת העליונה שהייתה בעלת מראה דומה. הגולגולת שלו הייתה די קטנה ומהשוואת גדלים נראה שגודל הפנתר הגיע ל-1.5 מטר ולמשקל של 15 עד 45 קילוגרם, כך שהוא היה קטן יותר מנמר השלג, אך יותר גדול מחתולים קרובים לפנתרים כמו נמר ערפילי מצוי ונמר ערפילי בורנאי.

ישנו דמיון גדול בין פנתר זה לנמר השלג, שגם הוא חי ברמת טיבט וניזון כמותו מאיילים ומיעלים החיים על ההרים הגבוהים. כמה מהחוקרים לא מסכימים שפנתר זה הוא האב הקדמון של שאר הפנתרים, אלא רק של נמר השלג, שחי בבידוד משאר הפנתרים אשר התקיימו החל מלפני 16.4 מיליון שנה לאורך כל העולם הישן ובהמשך היגרו לאמריקה.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |

הערות שוליים
------------

1. ↑  Tseng, Z. J.; Wang, X.; Slater, G. J.; Takeuchi, G. T.; Li, Q.; Liu, J.; Xie, G. (2014). "Himalayan fossils of the oldest known pantherine establish ancient origin of big cats". Proceedings of the Royal Society B: Biological Sciences. 281 (1774): 20132686.
2. ↑  Himalayan fossils point to Asian origin of big cats
**הקטר הכחול שיכול** (באנגלית: **The Little Engine That Could**; בתרגום חופשי: **הקטר הקטן שהצליח**) הוא ספר ילדים אמריקאי פופולרי מאת ווטי פייפר שראה אור לראשונה בשנת 1910, ומאז הודפס במיליוני עותקים.

הספר יצא לאור לראשונה בעברית בתרגומה של לאה נאור בהוצאת כתר.

דמות הקטר בספר מבוססת על קטר מדגם C. P. Huntington.

תקציר העלילה
------------

רכבת נדרשת לעבור הר גבוה במיוחד בדרך ליעד, על מנת להעביר צעצועים ומזון לילדים שגרים מעבר להר. הקטר של הרכבת מתקלקל, ובעקבות כן מבקשות הבובות שברכבת מקטרים גדולים ומואנשים שונים לבצע את המשימה, אך מסיבות שונות הם מסרבים לעשות כן. לבסוף מתבקש קטר קטן וכחול לבצע את המשימה והוא מסכים לעשות כן. הקטר הקטן מצליח לבסוף למשוך את כל הרכבת במעלה ההר תוך שהוא משנן את המוטו שלו, "אני יכול! אני יכול! אני יכול!".
בשפת המקור, הקטר הקטן הוא למעשה קטרית, וכך גם הקטרית הגדולה שמתקלקלת.

עיבודים
-------

הסיפור הפך לסיפור ילדים קלאסי, ובשנת 1991 עובד לסרט הנפשה באורך 30 דקות בשם "הקטר הקטן" שהופק בוויילס והופץ בקלטות וידאו. בסרט נקראה דמות הקטר טילי (בדיבוב העברי: רוני) והסיפור הורחב לסיפור גדול יותר על גילוי עצמי. סרט זה שודר בישראל בטלוויזיה החינוכית בדיבוב לעברית, לפני תרגום הספר.

בשנת 2011 עובד הסיפור לסרט הנפשה ממוחשבת בהפקת אולפני יוניברסל, בהשתתפות וופי גולדברג, ג'יימי לי קרטיס, אליסון סטונר וקורבין בליו. סרט זה לא דובב לעברית.

קישורים חיצוניים
----------------

ויקישיתוף מדיה וקבצים בנושא **הקטר הכחול שיכול** בוויקישיתוף
**ג'וזף רייט** (באנגלית: **Joseph Wright**‏; 16 ביולי 1756 – 13 בספטמבר 1793), יליד בורדטאון, ניו ג'רזי, היה צייר פורטרטים שהיה קשור למטבעה של ארצות הברית בסוף המאה ה-18. ההערכה היא שהוא או הנרי ווייג עיצבו את סנט ליברטי, אף על פי שרוב ההיסטוריונים והנומיסמטיקאים זוקפים היום את העיצוב לרייט. ככל הנראה הוא גם עיצב את דפוס מטבע הרבע של 1792. הוא היה הבחירה המקורית של ג'ורג' וושינגטון עבור החרט הראשי של המטבעה, אך הוא מת לפני שנכנס לתפקיד.

ביוגרפיה
--------

אמו, פשיינט רייט, שנחשבת לעיתים קרובות לפסלת הראשונה באמריקה, ניהלה סטודיו לפיסול שעווה בניו יורק. בשנת 1772 היא עברה ללונדון כדי לפתוח שם סטודיו לעבודות שעווה. שש שנים לאחר מכן, בשנת 1775, הצטרף ג'וזף הצעיר לאמו באנגליה והיה לתלמיד הראשון יליד אמריקה שסיים את האקדמיה המלכותית לאמנויות בלונדון, שם למד במשך 6 שנים. הוא זכה במדליית כסף עבור ציור של דמות באקדמיה בדצמבר 1778. בשנת 1780 הוא עורר שערורייה באקדמיה המלכותית בכך שהציג דיוקן של אמו המפסלת ראש שעווה של המלך צ'ארלס השני, ואילו פסל חזה של המלך ג'ורג 'השלישי והמלכה שרלוט מביטים מהצד.

בשנת 1781 נסעו רייט ואמו לפריז. בעודו שם צייר כמה פורטרטים של בנג'מין פרנקלין. אחרי 7 שנים באירופה, רייט חזר לאמריקה בשנת 1782, שם הוא הפך לראשון משני אמנים שיצר תבנית גבס של ג'ורג 'וושינגטון. תומאס ג'פרסון אהב מאוד את דיוקנו שייצר רייט של וושינגטון. "אין לי שום היסוס לומר כי הציור של רייט היא הדמות הטובה ביותר של הגנרל", כתב בשנת 1795.

בתחילת נשיאותו, וושינגטון ומזכיר המדינה, תומאס ג'פרסון, חיפשו בחריצות אחר חרטים אירופאים מוכשרים לעיצוב המטבעות הראשונים בארצות הברית. עם זאת, הם נכשלו במאמץ זה ובסופו של דבר החליטו שרייט יהפוך לחרט הלא רשמי במטבעה של פילדלפיה שנוסדה במחצית השנייה של 1792. באוגוסט 1793 הוגדר ג'וזף כמעצב של המטבעה.

רייט היה אחראי על עיצובם של המטבעות הראשונים - Liberty Cap גם על הסנטים הגדולים. עיצובים אלה התבססו על החלק האחורי של מדליית "ליברטאס אמריקנה" שמאמינים כי רייט היה המעצב. סוגי מטבעות סנט גדולים משנת 1793 הם יצירותיו.

נישואין ומוות
-------------

ב־5 בדצמבר 1789 התחתן רייט עם שרה וונדרוורט בפילדלפיה. נולדו להם שלושה ילדים, שרה, ג'וזף והרייט. רייט ואשתו מתו שניהם, ככל הנראה כתוצאה ממגפת הקדחת הצהובה בשנת 1793.

גלריה
-----

* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **ג'וזף רייט** בוויקישיתוף

הערות שוליים
------------

1. ↑  Wright, Joseph To Zworykin, Vladimir K. (New Jersey), what-when-how.com
2. ↑  John L. Cotter, Daniel G. Roberts, Michael Parrington, **The Buried Past: An Archaeological History of Philadelphia**, University of Pennsylvania Press, 1992, מסת"ב 978-0-8122-3142-7. (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 8592 3201
* LCCN: n85009688
* RKD: 85717
* SNAC: w6t459h0
* ULAN: 500032207
* VIAF: 243796963
* WorldCat: lccn-n85009688

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'וזף רייט (אמן אמריקאי)"**.
מבט על שדות הכותנה בשטח השמורה
**שמורת האינדיאנים פורט מוהאבי** (באנגלית: **Fort Mojave Indian Reservation**) היא שמורת אינדיאנים לאורך נהר הקולורדו, המשתרעת על שטח 95 קילומטרים רבועים באריזונה, 51 קילומטרים רבועים בקליפורניה ו-23 קילומטרים רבועים בנבדה. השמורה הוקמה ב-1870, והיא ביתם של קרוב ל-1,100 תושבים בני המוהאבי, שבט אינדיאני המוכר על ידי הממשל הפדרלי של ארצות הברית.

שלא כמקובל בשמורות אינדיאנים רבות אחרות באריזונה, בני המוהאבי חיים על פחות מ-50% משטח השמורה. המוהאבי החכירו את מרבית האדמה בבעלותם לחברות לגידול כותנה, תירס, וסויה המעסיקות לבנים ואמריקנים ממוצא מקסיקני.

האתר של מצודת פורט מוהאבי לשעבר, שמ-1890 ועד שנות ה-30 של המאה ה-20 שימש כפנימייה וכקצה המזרחי של דרך מוהאבי (Mojave Road) שוכן בתחומי שמורת האינדיאנים פורט מוהאבי.

היסטוריה
--------

האזור היה מיושב ברציפות במשך אלפי שנים על ידי תרבויות שונות של עמים ילידים. שמורת האינדיאנים פורט מוהאבי הוקמה ב-1870 יותר מעשור לאחר שהצבא האמריקני הביס את בני השבט במלחמת מוהאבי והעימותים הצבאיים פסקו. השמורה משתרעת על שטחים לאורך נהר הקולורדו השייכים לשלוש מדינות סמוכות: אריזונה, קליפורניה ונבדה.

ב-1890 הועבר מתחם פורט מוהאבי, השוכן בתחומי השמורה, ממחלקת המלחמה של ארצות הברית לידי הלשכה לענייני אינדיאנים. במשך עשרות שנים ועד תחילת שנות ה-30 של המאה ה-20 הפעילה הלשכה פנימייה לילדי האינדיאנים משבט מוהאבי ושבטים אחרים, בניסיון להטמיע את הצעירים בתרבות של הזרם המרכזי באמריקה. הם אולצו לדבר אנגלית ולחיות לפי כללי האמונה הנוצרית בעודם בבית הספר. הנכס הועבר לבעלות השמורה ב-1935. השמורה לא תחזקה את המבנים בכוונה מכיוון שהם היוו סמל לתקופה מכאיבה ביחסים עם ארצות הברית, ומצבם הידרדר.

כלכלה
-----

המוהאבי החכירו את שטחים נרחבים מהאדמה בבעלותם לחברות חקלאיות המגדלות אלפלפה, תירס וסויה. לבנים ואמריקנים ממוצא מקסיקני רבים מתגוררים במקום, ובני המוהאבי חיים על פחות מ-50% משטח השמורה.

השבט מפעיל מ-1995 את מתחם בית המלון והקזינו Avi Resort & Casino בסמוך ללפלין בקצה הדרומי של נבדה, סמוך לגבול עם קליפורניה. ב-20 באוקטובר 2003 הודיע מנהל השמורה על הסכם בין השמורה למושל קליפורניה גריי דייוויס לאפשר הקמת קזינו מערבית לעיירה נידלס (על גדת הקולורדו מול האדמות בבעלות השמורה באריזונה בגדה ממול).

השבט מפעיל חברת חשמל עצמאית (Aha Macav Power Service), המספקת שירותים גם ליישובים שמחוץ לשמורה.

תחיית השפה
----------

נכון ל-2012 הפעיל "המרכז לחינוך אינדיאני" (Center for Indian Education) באוניברסיטת המדינה של אריזונה "סדנאות ללומדי ודוברי השפה בשמורת האינדיאנים של פורט מוהאבי בצפון-מערב אריזונה, קליפורניה ונבדה. בפורט מוהאבי חיים כ-22 זקנים הדוברים מעט מוהאבי".
על מיזם תחיית השפה אחראית המשוררת נטלי דיאז (Natalie Diaz).

קישורים חיצוניים
----------------

* Official Tribe Website
* Fort Mojave Tribe, InterTribal Council of Arizona

הערות שוליים
------------

1. ↑  Avi Resort & Casino
2. ↑  Aha Macav Power Service
3. ↑  Pete Zrioka (2012-03-26). "Cultural conservation: keeping languages alive". *Arizona State University News*.
4. ↑  Mary Jo Brooks (2012-06-20). "On Wednesday's NewsHour: Poet Natalie Diaz". *Art Beat PBS NewsHour*.

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 315139547
* WorldCat: lccn-no2019080841

 |
הפועל תל אביב בשנת 1946 במגרשי התערוכה בצפון תל אביב. ביבאס כורע שלישי מצד שמאל
הפועל תל אביב נגד מכבי תל אביב באצטדיון באסה, ביבאס עומד שלישי מצד ימין
**יצחק ביבאס** (נולד ב-17 בינואר 1928 בסלוניקי, יוון) הוא כדורגלן עבר ישראלי ששיחק בקבוצת הפועל תל אביב.

ביוגרפיה
--------

יצחק ביבאס נולד בסלוניקי שביוון, עלה לישראל עם משפחתו בשנת 1932 ועבר לגור בשכונת פלורנטין בתל אביב. בעודו ילד שיחק כדורגל ברחוב השכונתי שממנו יצאו עוד הרבה כדורגלנים ששיחקו לאחר מכן בקבוצות שונות. תחילת דרכו של ביבאס בהפועל תל אביב הייתה בשנת 1945, ושם שיחק תחת המאמן שלמה פוליאקוב, ועם שחקנים מוכרים מהתקופה כגון משה מלמד והשוער מאיר מליקה. ביבאס שיחק במשחקי הליגה עד שנת 1948.

עם פרוץ מלחמת העצמאות התגייס ביבאס לצה"ל בחטיבת כרמלי הצפונית. תוך כדי השירות הצבאי פגש שחקנים מהפועל חיפה וביחד שיחקו בזמנם החופשי על מנת לשמור על כושר.

משנת 1951 המשיך לשחק בהפועל תל אביב בעמדת המגן השמאלי, לצידם של כוכבי הקבוצה באותה תקופה, יעקב חודורוב, רחביה רוזנבוים ואשר בלוט.

ביבאס פרש ממשחק פעיל בשנת 1956 עקב פציעה. לאחר פרישתו הצטרף לאחיו אברהם בחברה לעמילות מכס שהקימו יחדיו ורק בשנים האחרונות פרש מעבודתו בחברה. ביבאס היה נשוי לוורדה, הוא אב לשלושה בנים, ולו נכדים ונינים.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"יצחק ביבאס"**.
**הגבול התרמודינמי** הוא מושג מתחום התרמודינמיקה  והמכניקה הסטטיסטית המתאר מצב בו מספר החלקיקים במערכת (אטומים או מולקולות) שואף לאינסוף. ההתנהגות התרמודינמית של המערכת מתקרבת לתחזיות המכניקה הסטטיסטית ככל שמספר החלקיקים במערכת גדול יותר, ובגבול התרמודינמי, תוצאות החישוב בצברים השונים של המכניקה הסטטיסטית מתכנסים לתוצאה יחידה.

הצדקה מתמטית
------------

המקור המתמטי לגבול התרמודינמי נובע משימוש בנוסחת בולצמן עבור האנטרופיה: {\displaystyle S=K\_{B}ln\Omega }, כאשר K\_B הוא קבוע בולצמן, ו\Omega  מציינת את מספר המצבים המיקרוסקופיים של המערכת. ספירת מספר המצבים האפשריים במערכת דורשת שימוש בחישובים הכוללים עצרות. כדי לפתח את הביטוי, משתמשים בנוסחת סטרלינג. השימוש בנוסחת סטרלינג מוצדק רק עבור מספרים גדולים, ולכן תחזיות המכניקה הסטטיסטית מתבססות על ההנחה שמטפלים במספרים גדולים של חלקיקים.

במערכות פשוטות הנמצאות בשיווי משקל תרמודינמי, ניתן להצדיק את התחזיות באמצעות תכונות של משתנים מקריים בלתי תלויים. עבור משתנים מקריים בלתי תלויים, השונות היא אדיטיבית, ולכן מתקיים עבורם משפט הגבול המרכזי. השימוש במשפט הגבול המרכזי מוצדק רק עבור מספר גדול של משתנים בלתי תלויים. כתוצאה מכך, מערכות פשוטות מרובות חלקיקים מפגינות התנהגות  גאוסיאנית במקורב. ניתן להראות שבגבול התרמודינמי, היחס בין התוחלת לבין  סטיית התקן שואף לאפס, ולכן אפקטיבית המערכת מפגינה התנהגות דטרמיניסטית.

משמעות הגבול התרמודינמי במכניקה הסטטיסטית
-----------------------------------------

תוצאות רבות במכניקה הסטטיסטית ניתנות להצדקה ריגורוזית רק בגבול התרמודינמי. ללא הנחת הגבול התרמודינמי לא ניתן להניח שקילות בין הצברים השונים. בנוסף, תכונת האקסטנסיביות של האנטרופיה לא מתקיימת עבור מערכות שאינן בגבול התרמודינמי. באופו דומה, ניתן להצדיק תופעות דוגמת עיבוי בוז איינשטיין רק באמצעות הנחה זו.

הערות שוליים
------------

1. ↑  "לשם מה טוב הגבול התרמודינמי?", דניאל סטאייר, 2003 (באנגלית)
**ג'וזפה מצואולי** (באיטלקית: **Giuseppe Mazzuoli**; ‏1644, וולטרה – 1725, רומא) היה פסל איטלקי. שעבד בסגנון הבארוק של ברניני.

מצואולי נולד בוולטרה החל את הכשרתו בסיינה אבל רוב שנות יצירתו היו ברומא שם הוא נכנס לסדנתו של ארקולה פראטה והיה תלמידו היחיד של מלכיור גאפה וכמו פראטה גויס לעיתים קרובות לסייע לברניני בפרויקט מצבת אלכסנדר השביעי.

בשנת 1702 קלמנס האחד עשר והחשמן פמפילי יצאו עם תוכנית לפסלים בגודל טבעי של שנים-עשר השליחים עבור בזיליקת יוחנן הקדוש בלטראנו.
לצורך כך גויסו פסלים מובילים. על מצואולי הוטל לפסל את פיליפוס הקדוש במימון הארכיבישוף מווירצבורג, מצואולי סיים את הפסל בשנת 1711 וכמו לשאר הפסלים ניתן למצואלי רישום של קרלו מראטי הצייר החביב על קלמנס האחד עשר ואשר היה עליו להעבירו לפסל.

בין השנים 1700–1710 יצר מצואולי את פסל מות אדוניס על פי מטמורפוזות של אובידיוס. אדוניס נפצע על ידי חזיר בר ששלח אליו ארס אל המלחמה ודימם למוות באופן הרואי.

גלריה
-----

* מות אדוניס בארמיטאז'מות אדוניס בארמיטאז'
* פרוטומה של החשמן ברנרדינו פּאנצ'אטיקי במוזיאון ויקטוריה ואלברטפרוטומה של החשמן ברנרדינו פּאנצ'אטיקי במוזיאון ויקטוריה ואלברט
* מות מרים המצרית במוזיאון בודהמות מרים המצרית במוזיאון בודה

קישורים חיצוניים
----------------

ויקישיתוף מדיה וקבצים בנושא **ג'וזפה מצואולי** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* GND: 1019803177
* ISNI: 0000 0000 6683 9643
* RKD: 343718
* ULAN: 500027402
* VIAF: 69778779
* WorldCat: viaf-69778779

 |
**מלדרה מטרידה** (שם מדעי: *Maladera insanabilis*, בתעתיק: **מלדרה אינסנביליס**; ידועה בישראל בשמה העממי **חומייני**) היא חרק השייך לסדרת החיפושיות, ממשפחת הזבליתיים.

מקור השם
--------

שמו המקורי של המין Maladera insanabilis ניתן על ידי ברנסקה (Brenske) ב-1894.

ב-1986 האנטומולוג הישראלי כביר ארגמן, מהשרות להגנת הצומח במשרד החקלאות הגדיר בטעות את המין כמין חדש למדע בשם *Maladera matrida* למרות שהמין כבר היה ידוע מ-1894. השם "מטרידה" מקורו בעברית, וניתן לה כיוון שהיוותה מטרד לתושבי הבתים אליהם היא חודרת, בעיקר בשעות החשכה. המלדרה המטרידה נקראת גם "חומייני" על שום צבעה החום, מקורה האיראני והעובדה שנתגלתה סמוך למהפכה האיראנית של 1979 שבראשותה עמד האייתוללה רוחאללה ח'ומייני.

תיאור
-----

אורך הגוף 7–9 מילימטר, צבעה חום-אדמדם.

הבוגרים פעילים בחודשי האביב והקיץ, מעופפים בעיקר בשעות הערב. הזכרים עפים בשעות הערב והלילה בחיפוש אחר נקבות, נמשכים גם לאור נורות וחודרים לבתים.
הנקבה מטילה את ביציה בקבוצות בקרקע ומספרן נע בין 60 עד 100. הזחלים (מסוג דרן) חיים בקרקע ואוכלים בעיקר שורשים.

בישראל
------

המלדרה היא מין פולש בארץ ישראל, שהגיע כנראה מאיראן בסוף שנות השבעים או בראשית שנות השמונים של המאה העשרים. מעריכים כי המלדרה הוכנסה לארץ על גבי צמח על ידי ישראלי שחזר מביקור מאיראן. המלדרה נמצאה לראשונה באזור תל אביב, ומאז היא מתפשטת בארץ. בעבר נעשו ניסיונות להדביר את החרק על ידי הדברה ביולוגית, עקב היותו מוגדר כמזיק לחקלאות: הבוגרים אוכלים עלים, ניצנים ופרחים של צמחים שונים, כגון ורדים, בטטות, אגוזי אדמה, ועצי הדר. הזחלים אוכלים בעיקר שורשים, ונזקם לגידולי שורש, כגון בטטות, עלול להיות רב.

קישורים חיצוניים
----------------

ויקישיתוף מדיה וקבצים בנושא **מלדרה מטרידה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* NCBI
* GBIF
 |

* "כאן מציקים" - חומייני יכול להיכנס לאוזן בזמן השינה?, באתר כאן – תאגיד השידור הישראלי

הערות שוליים
------------

1. ↑  עודד זיו, חמוש בזכוכית מגדלת - או, עשה לך עבודה אקולוגית
2. ↑  יוסי מלמן, הזבוב שיביא את השלום, באתר הארץ, 1 במאי 2007
**רוברט פרליך** (בהונגרית: **Frölich Róbert**; בודפשט, 12 בנובמבר 1965) הוא תא"ל בדימוס, לשעבר הרב הצבאי של הצבא ההונגרי, כיום הרב הראשי של בית הכנסת הגדול של בודפשט ברחוב דוהאני. היה הרב הראשי הניאולוגי של הונגריה בין השנים 2015–2018.

קורות חיים
----------

רוברט פרליך סיים את לימודיו בגימנסיית אנה פרנק בשנת 1984 והמשיך את לימודיו בבית המדרש לרבנים בבודפשט, שם סיים את הכשרתו בשנת 1990 וקיבל סמיכה לרבנות. בשנים 1990 וב-1991 סיים שני קורסי המשך להכשרת רבנים בירושלים.

בין השנים 1986–1988 עבד כמורה לדת בבית הכנסת של כיכר בתלן, ואחר כך בשנת 1989 הפך למשנה לרב בבית הכנסת בדרך דוז'ה ג'רג'. משם עבר לבית הכנסת באויפשט בשנת 1990, שם מונה לרב. הוא החליף תפקיד זה בשנת 1991 בתפקיד רב בית הכנסת ברחוב פאווה. הוא עזב ב-1993 מכיוון שהתמנה אז לרב הראשי של בית הכנסת הגדול של בודפשט ברחוב דוהאני, בתפקיד בו מחזיק מאז. ב-5 בינואר 2015 פוטר על ידי מנהיג הקהילה היהודית של בודפשט, דוד שוויצוף, בשל מכרז לא הוגן לדעת שוויצוף, אולם קהילת בית הכנסת ברחוב דוהאני והגוף הרבני ביטלו את הפיטורין ב-8 בינואר ואישרו את פרליך בהמשך תפקידו.

בנוסף לקריירה הרבנית האזרחית שלו, הייתה לו גם קריירה כרב צבאי. בשנת 1991 הוא גם הפך למורה בבית הספר היהודי לאודר יבנה וגם בגימנסייה אנה פרנק. את לאודר יבנה עזב בשנת 1993 ואת אנה פרנק בשנת 1996, כשהפך למרצה בבית המדרש לרבנים בבודפשט ומאז 1998 מרצה בכיר.

בשנת 1991 הצטרף למשרד המלחמה ההונגרי, שם עבד תחילה כמומחה דתי בלשכת מומחים לדתות ולאחר מכן בשנת 1993 הפך לרב צבאי כפוף למכון הדתות הצבאי. בשנת 1994, הועלה לדרגת קולונל (אלוף-משנה). בשנת 1995 הועלה לדרגת גנרל כוכב אחד (תא"ל). הוא פרש משירות צבאי פעיל בשנת 2012, כאשר פטר יואל טותה ירש אותו כרב צבא הונגריה.

פרליך נשוי ואב לשני ילדים.

לקריאה נוספת
------------

* תוכניות לימודים (רוברט פרליך), honvedelem.hu
* מי זה מי בהונגריה
* מכתב אנטישמי מבית העירייה של מזהברני, news6.hu, בנובמבר 2008.
* רוברט פרליך נותר הרב הראשי של בית הכנסת ברחוב דוהאני, hirado.hu, 8 בינואר 2015

קישורים חיצוניים
----------------

ויקישיתוף מדיה וקבצים בנושא **רוברט פרליך** בוויקישיתוף
* 

* אתר האינטרנט הרשמי של רוברט פרליך
**פבריס לאפייר** (באנגלית: **Fabrice Lapierre**; נולד ב-17 באוקטובר 1983) הוא אתלט אוסטרלי, אלוף העולם באולם (דוחא 2010) וסגן אלוף העולם (בייג'ינג 2015) בקפיצה לרוחק.

ביוגרפיה
--------

לאפייר נולד במאוריציוס. בשנת 2002 סיים שני בתחרות הקפיצה לרוחק באליפות העולם לנוער שנערכה בג'מייקה, בתוצאה של 7.74 מטר. בשנים 2003 עד 2006 למד חקלאות באוניברסיטת טקסס A&M בארצות הברית והתחרה במסגרת נבחרת האוניברסיטה באתלטיקה. הוא זכה באליפות ה-NCAA בקפיצה לרוחק באצטדיון בשנת 2005, סיים שלישי באליפות באולם באותה שנה ושני ב-2006. כמו כן התחרה בקפיצה משולשת ובריצות שליחים. 

ב-2006 זכה במדליית ארד במשחקי חבר העמים הבריטי שהתקיימו במלבורן בתוצאה של 8.10 מטר. ב-2008 נכלל בסגל אוסטרליה לאולימפיאדת בייג'ינג אך לא עבר את שלב המוקדמות לאחר שקפץ למרחק של 7.90 מטר. באליפות העולם ב-2009 שהתקיימה בברלין סיים רביעי בתוצאה של 8.14 מטר. 

ב-2010 זכה באליפות העולם באתלטיקה באולם שהתקיימה בדוחה בתוצאה של 8.17 מטר, בהמשך השנה זכה באליפות אוסטרליה כשקבע תוצאה של 8.78 מטר אך בעזרת רוחית גבית מעל המותר (+3.1) באוקטובר זכה במשחקי חבר העמים שהתקיימו בדלהי בתוצאה של 8.30 מטר. 

בשנים לאחר מכן סבל מפציעות חוזרות ונשנות ובאליפות העולם ב-2011 ובאליפות העולם ב-2013 לא הצליח לעבור את שלב המוקדמות. 

ב-2015 זכה במדליית כסף באליפות העולם שהתקיימה בבייג'ינג בתוצאה של 8.24 מטר, לאחר המנצח גרג רתרפורד. באליפות העולם באתלטיקה באולם 2016 זכה במדליית כסף בשיא אוסטרלי חדש באולם של 8.25 מטר, לאחר המנצח מרקיז דנדי מארצות הברית (8.26 מטר) ולפני צ'נגז'הו הואנג מסין (8.21 מטר). באולימפיאדת ריו דה ז'ניירו סיים במקום העשירי. באליפות העולם באתלטיקה 2017 סיים במקום ה-11.

קישורים חיצוניים
----------------

* פבריס לאפייר, ברשת החברתית טוויטר
* פבריס לאפייר, ברשת החברתית אינסטגרם
* פבריס לאפייר, באתר olympedia.org
* פבריס לאפייר, באתר התאחדות האתלטיקה הבין-לאומית
* פבריס לאפייר, באתר ליגת היהלום
* פבריס לאפייר, באתר Track and Field (גברים)
* פרופיל באתר התאחדות האתלטיקה של אוסטרליה
* פרופיל(הקישור אינו פעיל) באתר אוניברסיטת טקסס A&M

הערות שוליים
------------

1. ↑  LAPIERRE SAILS WIND-ASSISTED 8.78M IN PERTH - AUSTRALIAN CHAMP, אתר התאחדות האתלטיקה הבינלאומית, 18 באפריל 2010

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 188081

 |
שרידי מטוס המוסטנג של אטקס שהופל בראס נצראני. צולם לאחר 1967
יונתן אטקס משוחח עם מפקד חיל האוויר, אלוף דן טולקובסקי
**יונתן אטקס** (נולד ב-29 באוקטובר 1935) טייס חיל האוויר ואל על בעבר. במלחמת סיני ישב בשבי כשלושה חודשים, לאחר יירוט מטוסו והיה לשבוי הישראלי היחידי במלחמה זו.

ביוגרפיה
--------

אטקס נולד בקריית מוצקין בנם של חנה ויעקב אטקס. הוא הילד הראשון שנולד בקריה. בשנת 1937 עבר עם משפחתו לחיפה. הוא למד בבית ספר תיכון בסמ"ת. לאחר גיוסו לצה"ל התנדב לקורס טיס, אותו סיים במגמת טייסי קרב בסוף שנת 1954 על מטוס P-51 מוסטנג.

### נפילה בשבי

ב-2 בנובמבר 1956, בהיותו בן 21, המשימה של רביעיית מטוסי המוסטנג שלה היה שייך (יחד איתו ברביעייה היה אליעזר "צ'יטה" כהן), הייתה לפגוע בשני תותחי חוף בראס נצראני שחסמו שיט אוניות במצרי טיראן. בשעות הצהרים יורט מטוס המוסטנג שהטיס על ידי אש נ"מ מצרית כבדה. עוד בהיותו באוויר נפגע קשה ברגלו ונאלץ לבצע נחיתת אונס. אטקס, שאיבד דם רב והמים במימיתו נגמרו, איבד את הכרתו. בשעות הערב הגיעו אליו המצרים. קצין מצרי, סגן אחמד פהמי, לקח אותו בשבי ואסר על חייליו להתנכל לו. הוא נחקר בבונקר הפיקוד של ראס נצראני ולאחר מכן קיבל טיפול רפואי ראשוני בשארם א-שייח'. מטוס דקוטה ישראלי, שנשא רמקולים רבי עוצמה, חלף מעל ראס נצראני ושידר למצרים קריאות אזהרה לנהוג בשבוי לפי אמנת ז'נבה. כעבור יומיים הועבר לקהיר, שם היה שבוי במשך כשלושה חודשים. בשבי הוא עבר התעללות קשה, הרעבה ומכות חשמל. הוא היה השבוי הישראלי היחיד במלחמת סיני.

### חזרה מהשבי

שלושה חודשים לאחר מכן, ב-27 בינואר 1957 הוחזר אטקס לישראל, במסגרת חילופי שבויים בין ישראל למצרים בו הוחזרו 5,800 שבויים מצרים וכן שלושה ישראלים, יהושע אניקסטר, אלכסנדר רוזנברג ושמעון אוחנה, שנפלו בשבי המצרי בשנת 1956 במסגרת פעילות ביטחון שוטפת. הוא המשיך לטוס במסגרת חיל האוויר עד מבצע של"ג.

אטקס עבר הסבה לטייס אזרחי והיה לקברניט מטוס ג'מבו באל על.

בדצמבר 1977 זכה אטקס להיות הקברניט בטיסה 443 לקהיר של אל על, הטיסה הראשונה של החברה לבירה המצרית. הוא הטיס את חברי המשלחת הישראלית לוועידת קהיר.

ב-1982 לפני נסיגת ישראל מחצי האי סיני לפי הסכם השלום בין ישראל למצרים, נסע אטקס עם משפחתו לבקר באתר בו נחת מטוסו שעדיין נמצא במקומו על החולות ומהווה אתר טיולים לתלמידי בתי הספר במצרים המגיעים בטיולים מאורגנים.

משפחתו
------

אטקס נשוי למירה ומתגורר בתל אביב. לזוג שלושה ילדים.

דודתו של אטקס, שרה נישאה לברוך צ'יזיק, אחיה של שרה צ'יזיק, אחת מהלוחמים שנהרגו לצדו של יוסף טרומפלדור בהגנת תל חי.

קישורים חיצוניים
----------------

ויקישיתוף מדיה וקבצים בנושא **יונתן אטקס** בוויקישיתוף
* סיפורי מייסדים - אטקס יעקב - 1935 באתר בית גרושקביץ מוזיאון וארכיון היסטורי לתולדות קריית מוצקין
* ‏55 שנה למבצע קדש: "המצרים התעללו בי" באתר ישראל דיפנס
* אייל לוי, ‏ההתרסקות, העינויים והחזרה: השבוי היחיד במבצע קדש משחזר, באתר מעריב אונליין, 24 באוקטובר 2016
* וידאו צוות. מגזין 55. סיפורו של הטייס יונתן אטקס סרטון ביוטיוב

הערות שוליים
------------

1. ↑  אל דרום סיני באתר חיל האוויר, 2 בנובמבר 1956
2. ↑  ‏55 שנה למבצע קדש: "המצרים התעללו בי" באתר "ישראל דיפנס"
3. ↑  דויד מושיוב, "לא הניפו לנו דגלים - אבל היה מרגש" - כך סיכמו את שליחותם ההיסטורית בת החמש שעות אנשי צוות "אל על", בשובם מטיסה 443 לקאהיר, לשם הטיסו את משלחת ישראל לוועידה במלון "מינה", דבר, 14 בדצמבר 1977
**הבריוש**, מאת שארדן
בריוש אישי קלאסי עם כדור בראשו שבצרפתית נקרא: **Brioche à Tête**
"מונה", בריוש בתוספת רום ותפוזים. פופולרי במיוחד בצפון אפריקה.
**בְּרִיּוֹשׁ** (בצרפתית: **Brioche**) הוא מאפה מהמטבח הצרפתי עשוי מבצק שמרים עשיר במיוחד, שתכולת הביצים והחמאה הגבוהה שבו מעניקה לו פנים רך ואוורירי. לבריוש קרום כהה, מוזהב ומבריק מהברשת ביצים או לעיתים ביצים בתוספת חלמונים. בבריוש אחוזי החמאה הם בדרך כלל ביחס של בין 1:4 ל 9:10 יחידות חמאה לקמח, כשברוב הפעמים היחס הוא 1:2. הצורה המפורסמת ביותר של הבריוש, היא ה- Brioche a Tete כלומר בריוש עם כובע. בריוש כזה נאפה בתבנית עגולה מסולסלת והוא מורכב משני חלקי בצק. החלק העליון הוא כדור המונח מעל החלק התחתון ולכן מזכיר כובע. ניתן לאפות אותו ככיכר או כמאפה אישי. כיום יש הממלאים אותו במילויים שונים, מתוקים או מלוחים.

מקור
----

הבריוש נולד בנורמנדי במאה ה-14. לחם הבריוש מוזכר כבר בימי הביניים, אז הכינו אותו באופן דומה למאפה הנוכחי.

### אטימולוגיה

המילה הופיעה לראשונה בשנת 1404, אך מקור השם שנוי במחלוקת. בין ההשערות הדמיוניות ניתן למנות את ההנחה שהשם נגזר מהמילה  *bris* ו- *hocher*, הנחה אחרת לפיה מקורו במילה *Briochins* (תושב הקומונה סן-בריו (Saint-Brieuc)), והנחה שלישית, לפיה נובע השם מפועל בצרפתית עתיקה, broyer, שפרושו "לטחון".

הבריוש בהיסטוריה
----------------

ז'אן-ז'אק רוסו העיר באוטוביוגרפיה "הווידויים", אותו פרסם בשנת 1782, כי יש המספרים על "נסיכה גדולה" שייעצה לאיכרים רעבים: "S’ils n’ont plus de pain, qu’ils mangent de la brioche", היינו, "אם אין להם לחם, שיאכלו בריוש" (המשפט תורגם לעברית: "אם אין להם לחם, שיאכלו עוגות"). משפט זה מיוחס לרוב, בטעות, למלכה מארי אנטואנט, אשתו של לואי השישה עשר. ישנה סברה המייחסת את האימרה למריה תרזה, אשתו של לואי הארבעה עשר, או אריסטוקרטית אחרת.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **בריוש** |
| ויקישיתוף תמונות ומדיה בוויקישיתוף: **בריוש** |

* מרקם צרפתי, טעם איטלקי: לחמניות בריוש עם בזיליקום, באתר Xnet‏, 22 בפברואר 2017
* יפה עירון-קוץ, ynet, בריוש טוב: מאפה זהב פריזאי, 14 בפברואר 2014
* מיכל לוי-אלחלל, מגזין "שף", בריוש: הלחם הכי טעים בעולם, באתר ynet, 15 במאי 2005